Diari Oficial de la Generalitat Valenciana


Sumari del DOGV 9191, del 08-10-2021 (2021/9612)

RESOLUCIÓ de 24 de febrer de 2021, de la Direcció General d'Indústria, Energia i Mines, per la qual s'accepta el desistiment de Red Eléctrica de España, SA Unipersonal, a la sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a les instal·lacions elèctriques de transport de la nova subestació transformadora de tensió nominal 220/66/20 kV, denominada «ST el Serrallo», situada en el terme municipal de Castelló de la Plana. Expedient ATASCT/2011/107/12/E.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9612


Data del document
:   24-02-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 24 de febrer de 2021, de la Direcció General d'Indústria, Energia i Mines, per la qual s'accepta el desistiment de Red Eléctrica de España, SA Unipersonal, a la sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a les instal·lacions elèctriques de transport de la nova subestació transformadora de tensió nominal 220/66/20 kV, denominada «ST el Serrallo», situada en el terme municipal de Castelló de la Plana. Expedient ATASCT/2011/107/12/E. [2021/9612]  
  
Antecedents  
Primer. Amb data 3 de novembre de 2011, Red Eléctrica de España, SA Unipersonal, presentava davant el Servei Territorial d'Energia de Castelló, una sol·licitud d'autorització administrativa prèvia, autorització administrativa de construcció (anteriorment aprovació de projecte) i declaració, en concret, d'utilitat pública per a les instal·lacions elèctriques de transport de la nova subestació transformadora de 220/ 66/20 kV, denominada «ST el Serrallo», situada al polígon 63, parcel·la 55, polígon industrial del Serrallo, del terme municipal de Castelló de la Plana, província de Castelló.  
L'abast de les instal·lacions de transport sol·licitades comprenia, en síntesi:  
- Un sistema de 2 20 kV d'interior GIS amb aïllament en hexafluorur de sofre (SF6), en configuració de doble barra i compost per 4 posicions de línia, 4 posicions de transformador (per als T-1 i T-2 de 220/66 kV, i els T-3 i T-4 de 220/20 kV), 1 posició d'acoblament de barres, 1 sistema de mesura de tensió en barres, i espai de reserva per a 2 posicions de transformador i altres 2 posicions de línies futures.  
  
- Quadres de mesura, comandament i control dels elements citats, així com de serveis auxiliars necessaris per a l'adequada explotació de la instal·lació.  
- Edificis per a albergar les instal·lacions esmentades.  
Consta la documentació relativa a l'expedient referenciat, la finalitat del qual era obtindre les autoritzacions i declaració esmentades en l'assumpte, dins de les quals es troba un informe favorable, de data 25 de març de 2012, emés per la Direcció General de Política Energètica i Mines del Ministeri d'Indústria, Turisme i Comerç de llavors, per a l'ampliació de la subestació de 220/66/20 kV, denominada «ST el Serrallo» (això és, per a l'abast descrit anteriorment), en vista del document de «Planificació dels Sectors d'Electricitat i Gas 2008-2016», aprovat per Acord del Consell de Ministres de data 30 de maig de 2008, i l'Ordre ITC/2906/2010, de 8 de novembre, per la qual s'aprova el programa anual d'instal·lacions i actuacions de caràcter excepcional de les xarxes de transport d'energia elèctrica i gas natural, als efectes establits en l'article 36.3 de la Llei 54/1997, de 27 de novembre, i l'article 114 del Reial decret 1955/2000, d'1 de desembre.  
  
Segon. Amb data 25 d'octubre de 2017, té entrada un escrit de Red Eléctrica de España, SA Unipersonal, on exposa que s'ha presentat una nova sol·licitud d'autorització administrativa prèvia, autorització administrativa de construcció (anteriorment aprovació del projecte), i declaració d'utilitat pública en concret per a l'ampliació de la «ST el Serrallo» 220/66 kV amb un nou abast de les instal·lacions de transport sol·licitades, per la qual cosa aquest substitueix el recollit i instruït amb l'expedient ATASCT/2011/107/12/E,que ja no serà necessari.  
  
Tercer. Consta en aquest departament els expedients de referència ATRCCT/2017/32/12 i ATASCT/2018/21/12, amb els quals s'ha instruït la sol·licitud d'autorització administrativa prèvia, autorització administrativa de construcció i declaració, en concret, d'utilitat pública de les instal·lacions de transport secundari de la nova subestació transformadora de 220/66 kV, denominada «ST el Serrallo», a situar en el terme municipal de Castelló de la Plana (Castelló), pendent de resolució.  
  
El nou abast de les instal·lacions de transport sol·licitades comprén, en síntesi:  
- Un sistema de 2 20 kV d'interior GIS amb aïllament en hexafluorur de sofre (SF6), en configuració de doble barra i compost per 2 posicions de línia, 2 posicions de transformador (T-1 i T-2 de 220/66 kV), 1 posició d'autotransformador (AT-2 de 400/220 kV), 1 posició d'enllaç de barres, 1 sistema de mesura de tensió en barres, i espai de reservar per a 2 posicions de línia i 1 posició d'autotransformador (AT-1 de 400/220 kV) futures.  
- Quadres de mesura, comandament i control dels elements esmentats, així com de serveis auxiliars necessaris per a l'adequada explotació de la instal·lació.  
- Edificis per a albergar les instal·lacions citades.  
Dins de la instrucció dels esmentats expedients, consta un informe, de data 12 de juliol de 2018, de la Direcció General de Política Energètica i Mines (DGPEM), del Ministeri per a la Transició Ecològica, pel qual es resol favorablement la nova instal·lació de transport secundari denominada «Nova Subestació Transformadora 220/66 kV denominada ST el Serrallo», per al nou abast indicat. Cal apreciar que s'emet el dit informe a petició d'aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del Sistema i al règim econòmic regulat en la vigent normativa elèctrica, segons es recull en l'article 35.2 de la Llei 24/2013, de 26 de desembre, del sector elèctric, l'article 114 del Reial decret 1955/2000, i de conformitat amb el Decret 88/2005, de 29 d'abril, per la qual cosa les instal·lacions informades favorablement mitjançant informe, de data 25 de març de 2012, de la DGPEM, han sigut superades pel nou abast, i han sigut aquestes corroborades per la DGPEM mitjançant el mencionat informe favorable de data 12 de juliol de 2018.  
Així els fets, el nou abast substitueix l'instruït en l'expedient ATASCT/2011/107/12/E i objecte d'aquesta resolució, per la qual cosa aquest ha decaigut de la seua finalitat.  
Quart. En l'expedient administratiu ATASCT/2011/107/12/E no consta tercers interessats en el procediment en curs, i donades les característiques del o sol·licitat i els fets descrits, no concorre interés general en la seua resolució.  
  
Fonaments de dret  
Primer. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i de conformitat amb el títol VIII del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
  
Segon. En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conformement amb la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que fora competent conformement amb la legislació anterior, al qual correspondrà igualment la resolució dels recursos que, si escau, pogueren interposar-se.  
Tercer. D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la Llei no els serà aplicable aquesta, sinó que es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Quart. D'acord amb els articles 90 i 91 de la Llei 30/199, de 26 de novembre, de règim jurídic de les administracions públiques i del procediment administratiu comú, tot interessat podrà desistir de la seua sol·licitud i podrà fer-se per qualsevol mitjà que permeta la seua constància, cosa que acceptarà de pla l'Administració, que declararà conclús el procediment, resolc:  
  
Primer  
Acceptar de pla el desistiment presentat per Red Eléctrica de España, SA Unipersonal, i en conseqüència, declarar conclús el procediment, i acordar l'arxivament de l'expedient de sol·licitud d'autorització administrativa prèvia, autorització administrativa de construcció i declaració, en concret, d'utilitat pública de la nova subestació transformadora de 220/ 66/20 kV, denominada «ST el Serrallo», en la part corresponent a les instal·lacions elèctriques de transport, situada en el polígon 63, parcel·la 55, polígon industrial del Serrallo, del terme municipal de Castelló de la Plana, província de Castelló, a conseqüència dels fets descrits en els antecedents.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província de Castelló.  
- La publicació de la present resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o haurien d'haver emés, el condicionat tècnic al projecte d'execució, així com, si escau, als que hagen presentat al·legacions.  
  
- Donar trasllat de la present resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
La present resolució no és definitiva en via administrativa i contra aquesta podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta Conselleria en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de febrer de 2021.- La directora general d'Indústria, Energia i Mines: Maria Empar Martínez Bonafé.